ตอนกลางวันค่อนข้างร้อนๆ มาหาเครื่องดื่มดับร้อนกันดีกว่าค่ะ นึกได้ว่ามีน้องบอกว่าร้านบ้านดอยช้างใต้ทางด่วนกาแฟอร่อยใช้ได้เลยทีเดียว ครั้งนี้ก็เลยขอแวะมาลองของหน่อยแล้วกัน

ร้านบ้านดอยช้างอยู่ในโครงการ OTOP ใต้ทางด่วนสีลม อยู่ล็อคแรกเลยค่ะถ้าเดินมาจากถนนสีลม เลี้ยวหัวมุมมาจากป้อมตำรวจก็จะเจอพอดี  เป็นร้าน Open Air ที่นั่งจะเป็นโต๊ะใหญ่ๆนั่งได้หลายคนค่ะ

เมนูที่สั่ง คือ

- มอคค่าเย็น (40 บาท)
แก้วนี้เข้มข้นทั้งรสกาแฟและช็อคโกแลตเลยค่ะ แต่เราสั่งให้เข้มช็อคโกแลตนำนิดนึง โอเคเลยนะคะ เราไม่ทานกาแฟก็รู้สึกว่าไม่แรงเกินไป ทานได้สบายๆเลย

- โกโก้เย็น (40 บาท)
แก้วนี้เข้มข้นถึงใจคอช็อคโกแลตสุดๆค่ะ เข้มมาก เข้มจนแบบไม่ค่อยหวานเลยค่ะ 

โดยรวมก็อร่อยดีนะคะ แต่ราคาแรงไปนิดเมื่อเทียบกับขนาดของแก้วและราคาร้านกาแฟที่ขายในบริเวณนั้น